18. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 5396/400 της 17 Φεβρ./3 Μαρτ.  1995 (ΦΕΚ Β΄ 144) Συμμόρφωση προς τις διατάξεις της οδηγίας 93/31/ΕΟΚ του Συμβουλίου των Ευρωπαϊκών Κοινοτήτων της 14ης Ιουν. 1993 «σχετικά με το πόδι των δικύκλων οχημάτων με κινητήρα». Έχοντας υπόψη τις διατάξεις: 1.Του άρθρ. 84 παρ. 2 του Κ.Ο.Κ. που κυρώθηκε με το Νόμ. 2094/92 (ΦΕΚ 182/Α/1992) περί κυρώσεως του Κώδικα Οδικής Κυκλοφορίας. 2.Των άρθρ. 1 παρ. 1 και 3 του Νόμ. 1338/1983 (ΦΕΚ 34/Α/1983) εφαρμογή του Κοινοτικού Δικαίου, όπως τροποποιήθηκε με την παρ. 1 του άρθρ. 6 του Νόμ. 1440/84 (ΦΕΚ 70/Α/1984) Συμμετοχή της Ελλάδος στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού ΕΥΡΑΤΟΜ. 3.Της 32948/329/94 (ΦΕΚ 782/Β/1994) Κοινής Απόφασης του Πρωθυπουργού και του Υπουργού Μεταφορών και Επικοινωνιών περί ανάθεσης αρμοδιοτήτων του Υπουργού Μεταφορών και Επικοινωνιών στους Υφυπουργούς Μεταφορών και Επικοινωνιών. 4.Του άρθρ. 29Α του Νόμ. 1558/85 Κυβέρνηση και Κυβερνητικά Όργανα (ΦΕΚ 137/Α/1985) που προστέθηκε με το άρθρ. 27 του Νόμ. 2081/92 (ΦΕΚ 154/Α/1992). Σελ. 264,3924 Τεύχος -Σελ.  5.Του Π.Δ. 431/83 (ΦΕΚ 160/Α/1993) προσαρμογή της Ελληνικής Νομοθεσίας προς τις διατάξεις της οδηγίας 70/156/ΕΟΚ του Συμβουλίου των Ευρωπαϊκών Κοινοτήτων της 6ης Φεβρ. 1970 κ.λπ.  και των μεταγενεστέρων τροποποιήσεών της. 6.Της Κ.Υ.Α. 21090/1874/93 (ΦΕΚ 428/Β/1993) έγκριση τύπου των δικύκλων ή τρικύκλων οχημάτων με κινητήρα σε συμμόρφωση με τις διατάξεις της οδηγίας 92/61/ΕΟΚ του Συμβουλίου των Ευρωπαϊκών Κοινοτήτων της 30ής Ιουν. 1992, αποφασίζουμε: 21.Ε.μ.18 Μοτοποδήλατα-Μοτοσυκλέτες Σκοπός Άρθρ.1.-1.Η παρούσα απόφαση αποσκοπεί στη συμμόρφωση της Ελληνικής νομοθεσίας προς τις διατάξεις της οδηγίας 93/31/ΕΟΚ του Συμβουλίου των Ευρωπαϊκών Κοινοτήτων της 14ης Ιουν. 1993 σχετικά με το πόδι των δικύκλων οχημάτων με κινητήρα, που δημοσιεύθηκε στην Ελληνική γλώσσα, στην Επίσημη Εφημερίδα των Ευρωπαϊκών Κοινοτήτων με αριθ. L.188/29.7.1993 σελ. 19-27. 2.Η παρούσα απόφαση και το παράρτημά της ισχύουν για το πόδι κάθε τύπου δικύκλου οχήματος με κινητήρα, έτσι όπως αυτό ορίζεται στο άρθρ. 1 της Κοινής Απόφασης με αριθ. 21090/1874/3.6.93 (ΦΕΚ 428/Β/1993) του Υπουργού Μεταφορών και Επικοινωνιών και του Υφυπουργού Εθνικής Οικονομίας, με την οποία ενσωματώθηκε η οδηγία 92/61/ΕΟΚ του Συμβουλίου των Ευρωπαϊκών Κοινοτήτων της 30ής Ιουν. 1992, στο Εθνικό Δίκαιο. Άρθρ.2.-Η διαδικασία χορήγησης της έγκρισης τύπου όσον αφορά το πόδι ενός τύπου δικύκλου οχήματος με κινητήρα, καθώς και οι όροι για την ελεύθερη κυκλοφορία των οχημάτων αυτών είναι εκείνοι που θεσπίζονται με την Κ.Υ.Α. με αριθ. 21090/1874/93 στα κεφ. Ι και ΙΙ, αντίστοιχα. Άρθρ.3.-Οι τροποποιήσεις που είναι αναγκαίες για την προσαρμογή των προδιαγραφών των παραρτημάτων στην τεχνική πρόοδο αποφασίζονται σύμφωνα με τη διαδικασία που προβλέπεται στο άρθρ. 13 της Κ.Υ.Α. με αριθ. 47271/3950/92 (ΦΕΚ 764/Β/31.12.1992) διαδικασία έγκρισης τύπου οχημάτων με κινητήρα και των ρυμουλκουμένων τους, σε συμμόρφωση με τις διατάξεις της οδηγίας 92/53/ΕΟΚ του Συμβουλίου των Ευρωπαϊκών Κοινοτήτων της 18ης Ιουν. 1992. Άρθρ.4.-Από της δημοσιεύσεως της παρούσας οι αρμόδιες Ελληνικές Αρχές δεν μπορούν να απαγορεύουν, για λόγους που αφορούν τα πόδια, την πρώτη θέση σε κυκλοφορία των οχημάτων που είναι σύμφωνα με την παρούσα απόφαση. Άρθρ.5.-Προσαρτώνται και αποτελούν αναπόσπαστο μέρος της παρούσας απόφασης παράρτημα και προσάρτημα αυτού, τα οποία έχουν ως ακολούθως: (Ακολουθεί κείμενο  παραρτημάτων και προσαρτημάτων). Άρθρ.6.-Η παρούσα απόφαση ισχύει από την 14η Ιουν. 1995. Από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού. Για την τροποποίηση του Παραρτήματος της άνω απόφασης και τις προδιαγραφές που ισχύουν από 1-1-2002 για την έγκριση τύπου καθώς και την ταξινόμηση, πώληση ή θέση σε κυκλοφορία των δικύκλων οχημάτων με κινητήρα, βλ.την με αριθ.80035/3446/01/22-31 Ιαν.2002 (ΦΕΚ Β΄103), απόφ. Υπ.Εθν.Οικονομίας και Οικονομικών-Μεταφορών και Επικοινωνιών. 